ธอส.พร้อมลุยดิจิทัลไร้เงินสดลดคิวชำระช่วงสิ้นเดือน30%
ธอส. ลุยชำระเงินกู้ ไร้เงินสด เปิดบริการ QR Non Cash Payment ตั้งเป้าลดคนต่อคิวจ่ายเงินกู้ที่สาขาช่วงสิ้นเดือน 30 %
3 ก.ค. 2561

ธอส. ลุยชำระเงินกู้ ไร้เงินสด เปิดบริการ QR Non Cash Payment ตั้งเป้าลดคนต่อคิวจ่ายเงินกู้ที่สาขาช่วงสิ้นเดือน 30 %
นายฉัตรชัย ศิริไล กรรมการผู้จัดการธนาคารอาคารสงเคราะห์ ( ธอส. ) เปิดเผยว่า ธนาคารได้เปิดให้บริการตัวเครื่องชำระเงินกู้ไร้เงินสด QR Non Cash Payment ตั้งเป้าหมายเพิ่มจำนวนเครื่อง ให้ได้ 20 เครื่องภายในสิ้นปีนี้ โดยคาดว่าจะติดตั้งที่สาขา กทม.และปริมณฑล ภายในเดือน ก.ค.นี้ ก่อน
ในขณะเดียวกันธนาคารได้พัฒนา GHB Mobile Application  เพื่อยกระดับการให้บริการให้ลูกค้าสามารถทำธุรกรรมการเงินแบบดิจิทัลได้สะดวกรวดเร็ว และปลอดภัย ไม่ต้องรอคิวชำระเงินกู้ที่หน้าเคาน์เตอร์เป็นเวลานานในช่วงสิ้นเดือน
นายฉัตรชัย กล่าวว่า ธนาคาร ตั้งเป้าหมายว่าภายในสิ้นปี 2561 จำนวนธุรกรรมชำระหนี้เงินกู้ผ่านเครื่องรับชำระหนี้เงินกู้อิเล็กทรอนิกส์ หรือ LRM Dynamic QR Code ซึ่งได้ดำเนินการติดตั้งเครื่องไปแล้วในปีก่อน 90 เครื่อง และในปี 2561 ตั้งเป้าหมายติดตั้งเพิ่มอีก 80 เครื่อง และการเครื่องชำระเงินกู้ ไร้เงินสด  และ GHB Mobile Application จะสามารถลดปริมาณธุรกรรมที่มาชำระเงินกู้ที่เคาน์เตอร์ไม่ต่ำกว่า 30%